Taswiɛt akka ffɣent-d yessi-s n Selṭan n leǧnun ɣef ṣṣifa n tetbirin ; ṛuḥent-d ad ccucfent . Tneṭq-d tmecṭuḥt-nni deg-sent , tenna-as : - Acu-k a lxelq-agi ? Yenna-as : - Ɛuhdeɣ-t s Rebbi , ad d-uɣaleɣ , ad as-d-erreɣ lkaṛṭa-s . Tenna-as : - Ihi kksen ssin deg ferrawen-iw , err-iten s yiciw-ik , mi-id iṛuḥ ad k-yini : Awi iyi-d tamellalt dib u sebɛa n yigenwan , ini-as : Yerbeḥ , tekki kan ɣef wafriwen-iw , ad kid yas wayen tebɣiḍ . Akken d-iṛuḥ Sselṭan n leǧnun , yenna-as : - Nniɣ-ak , ṛuḥ awi-iyi-d tamellalt di bu sebɛa n yigenwan , yenna-as : - Yirbeḥ .